A 2007-08-as szezonban ismét majdnem minden meccsen játéklehetőséget kapott, ám ezeken ezúttal csak két gólt szerzett. 2007. december 9-én egy mérföldkőhöz érkezett, 300. mérkőzését játszott a Juventus színeiben, az Atalanta ellen. Ebben a szezonban már többször felvetette esetleges visszavonulását. A sikeres bajnokság után, amelyben a BL-selejtezőt érő harmadik helyen végzett a csapat, megváltoztatta szándékát, és újabb egy évvel hosszabbított.